Սակայն, պաշտոնապես նրանք կարող են առաջադրվել միայն նախընտրական քարոզարշավի մեկնարկին՝ քվեարկությունից 60 օր առաջ: Անհրաժեշտ է ընդգծել այն հանգամանքը, որ 2016թ.-ի սեպտեմբերին Ադրբեջանի Սահմանադրության մեջ տեղ գտած փոփոխությունների համաձայն՝ Ադրբեջանի նախագահը պաշտոնավարելու է յոթ տարի, իսկ դեռևս 2009թ.-ի սահմանադրական հանրաքվեով՝ Ալիևը վերացրել էր նախագահի պաշտոնում առաջադրվելու ժամկետային սահմանափակումը, ինչն իրեն թույլ տվեց երրորդ անգամ երկրի ղեկավարի պաշտոնում վերընտրվել 2013թ.-ին: Այս փոփոխությունները, փաստորեն, հող էին նախապատրաստում Ալիևի իշխանության երկարաձգման համար: Բացի այդ, փոփոխություններով ի հայտ եկավ փոխնախագահի պաշտոնը, որն զբաղեցնում է Ալիևի կինը՝ Մեհրիբան Ալիևան: